एटीएम कार्ड की जानकारी मांगी और कर ली 50 हजार की शॉिपंग
एटीएमकार्ड की जानकारी मांग कर एक महिला से बदमाशों ने 50 हजार रुपए ठग लिए। महिला की रिपोर्ट पर जवाहर नगर पुलिस मामले की जांच कर रही है। जवाहर नगर थाना क्षेत्र निवासी महिला गिरिजा गौतम के फोन पर शनिवार सुबह 11 बजे एक युवक का फोन आया, जिसने खुद को एसबीबीजे का कर्मचारी बताकर एटीएम कार्ड की जानकारी मांगी। महिला के मना करने पर युवक ने एटीएम कार्ड डिएक्टिवेट होने की बात कही, जिसके बाद महिला डर गई और उन्होंने सारी जानकारी युवक काे दे दी। इसके कुछ देर बाद उसके खाते से 49 हजार 990 रुपए निकल गए। मोबाइल पर आए मैसेज से पता चला है कि किसी ने अमेजन क्रॉप से शॉपिंग की है। पुलिस अब युवक के बारे में जानकारी जुटाने में जुट गई है।
नहीं आएं झांसे में
इसतरह की वारदातें आए दिन हो रही हैं। बैंक और अन्य कंपनियां बार-बार इस तरह से ठगी करने वालों के बारे में विज्ञापन से जानकारी दे रहे हैं। उनका कहना है कि उनका कोई प्रतिनिधि या कर्मचारी इस तरह से पूछताछ नहीं करता है। वे किसी को भी अपने खाते एटीएम के बारे में कोई जानकारी नहीं दें। जानकारी मांगने पर समझ लें कि आप ठगे जा रहे हैं।
hin_Deva hin_Deva hin_Deva hin_Deva